Aalborgs Stifts Adresseavis, 1824-09-20
Udlandet. Spanien. Kongen og hans Familie befinder sig ikke vel i S. Jldefonse; Kongen selv har havt Anfald af Podagra, og D. Francisco befinder sig ogsaa upasselig, hvorfor de og efter Lægernes Raad vilde den 7de d. M. bryde op fra S. Jldesonso, for at gaae til Madrid eller Burgos. Domkapitlet i Segovia, hvorunder S. Jldefonso hører, har foræret Kongen en Mill. Realer i rede Penge, ligesom Toledo, Cuenga, Siguenza, og alle Kathedraler, hvor Kongen er kommen igjennem. Den kongl. Forordning, at Jngen uden høiere Tilladelse maatte vise sig i S. Jldesonso, er imidlertid bleven overholdt med den største Strænghed. Man seer paa Veien derhen kun de kongl. Betienteres og Ministrenes Vogne. Kongen har paa Ansøgning givet Krigsministeren Joseph de Cruz sin Afskeed og interimistisk udnævnt Mar. de campo Jos. Americh til denne Post, der tillige beholder Generalinspection over Jnfanteriet. Finantsministeren Ballesteros, hvis nye Finantsplan, der var antaget og skulde træde i Kraft den 1ste September, nu er bleven forkastet, har forlangt sin Afskeed; Man veed ikke, om den vil blive ham nægtet, eller tilstaaet. Zea Bermudez er afreist fra Paris til Madrid, efterat han først havde havt en 3 Timers Conferenz med den russiske Minister og en paa 2 Timer med Hr. Rothschild. Urolighederne paa forskjellige Puncter af Riget vedblive eller snarere tiltage. De sidste Breve fra Andalusien og Granada tale om Skibe under columbisk Flag, der sværme ved de middellandske Kyster, og især synes at have Malaga, Estepona, Marbella og Huelva for Øinene. Breve fra Gibraltar og Porto stemme, uagtet begge Steders store Afstand fra Hinanden, dog overeens deri, at de Constitutionelle have en styrende Junta, der hverken mangler Penge eller Vaaben. Penge har Man rigtignok bemærket hos dem, der angreb Algesiras; hvad Juntaen og Vaabnene, derimod angaaer, kan Man ikke sige Noget med Vished. Man taler ogsaa om adskillige constit. Bander, saavel tilhest som tilfod, i Gallicien, Estremadura, Rondabjergene, Grevskabet Niebla i Andalusien; vist er det, at der omkring Aranjues streifer en meget talrig Bande, der sætter alle Landsbyer og Reisende i Contribution. - J Anledning af disse Uordener er befalet, at hvo, der befindes at have forstyrret eller ville forstyrre den offentlige Orden, paa nogensomhelst Maade, skal ufortøvet stilles for en Militaircommission, hvis Dom strax skal exeqveres. Saa er og den Politieanordning fornyet, at Jngen under svær Straf maa have Vaaben i Huset. J Anledning af Urolighederne af 25de Julii (der skal og nylig i Corunna være fundet 2 Skildvagter myrdede paa deres Post) er det befalet saavel den civile, som militaire Øvrighed at betyde alle Spanierne, at de ingen bedre Venner have, end de franske Soldater og deres Regjering. Den i Tarifa commanderende Gen. O'Donnel har indberettet, at han ifølge den kongl. befaling af 23de og 24de f. M. har af de fangne Revolutionaire ladet 36 militairisk henrette. De øvrige 106 Fangnes Proces skulde saasnart muelig bringes tilende. Den Brøde, hvorfor Commandanten af Tarifaa er arresteret, og skal stilles for Retten, var, at han, da Staden, blev angrebet, flygtede til Algesiras. Det hedder, at den spanske Consul i Gibraltar skal friste samme Skjebne, da Man heller ikke er tilfreds med hans Opførsel. Kongen har ved et Decret indskrænket Handelsforbindelserne i Catalonien med Udlandet til Havnene Barcellona og Tarragona tilsøes og Passene la Junqvera og Pucerdatillands. - Ved Branden i St. Jnez, (eller Ginez, Kirken omkom 4 franske Soldater og Mange bleve svært saarede.